NaiveNeuron/SloPal huggingface dataset:
B. Bugár, podpredseda NR SR: (2003-10-22):
(Hlasovanie.) Prítomných 140 poslancov, za návrh hlasovalo 140. Konštatujem, že tento vládny návrh zákona prerokujeme v druhom čítaní. Nech sa páči.
Jurinová, Erika, podpredsedníčka NR SR (2012-09-25):
Pán poslanec Kaník.
Bagačka, Michal, poslanec NR SR (2018-09-12):
Ďakujem za slovo. Vážený pán predsedajúci, kolegyne, kolegovia, pán minister, predkladám spoločnú správu Výborov Národnej rady o výsledku prerokovania predmetného vládneho návrhu zákona (tlač 983) v druhom čítaní. Národná rada Slovenskej republiky uznesením č. 1259 z 19. júna 2018 pridelila predmetný návrh zákona na prerokovanie výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 411 zo 4. septembra 2018 a Výbor Národnej rady pre hospodárske záležitosti neprijal uznesenie, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 rokovacieho poriadku, za hlasovalo 5 poslancov, proti nehlasoval nikto a hlasovania sa zdržalo 5 poslancov, počet členov výboru je 12, prítomných bolo 10.	Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 271 z 11. septembra 2018. Týmto uznesením ma výbor poveril ako spoločného spravodajcu predložiť návrhy podľa § 81 ods. 2, 83 ods. 4 a 84 ods. 2 a 86 rokovacieho poriadku Národnej rady Slovenskej republiky. Pán predsedajúci, skončil som, prosím, otvorte rozpravu, do ktorej sa hlásim.
Jasaň, Viliam, poslanec NR SR (2013-11-27):
Ďakujem pekne. No ja si nemyslím, že je to zbytočné alebo že je to šikanovanie. Alebo niečo podobné. Keď týmto opatrením zamedzíme čo i len jednému alebo len jedno dieťa zachránime pred zanedbávaním jeho výchovy, tak to určite, určite svoj cieľ splní. A tí úradníci, ktorí to budú vyhodnocovať, dostanú na základe svojich skúseností dosť poznatkov na to, aby vedeli, kam naozaj na základe informácie majú ísť. Druhá poznámka na pána kolegu Brocku, súhlasím s vami, že plytvať sa dá rôzne. Naozaj rôzne. Tak by ste možno si mali aj vy občas rozmyslieť, či treba vystúpiť, alebo netreba, lebo niekedy je to plytvanie naším časom. Ďakujem.
Žiga, Peter, podpredseda NR SR (2024-02-09):
Ďakujem, pán minister. Prosím, zaujmite miesto pre navrhovateľov. Dávam slovo spoločnému spravodajcovi, ktorého určil navrhnutý gestorský výbor pre hospodárske záležitosti, poslancovi Jaroslavovi Megovi.
Drábiková, Lucia, poslankyňa NR SR (2022-12-01):
Ďakujem za slovo. Ďakujem, Janka, za tvoje vystúpenie, veľmi rada sa pripájam k týmto veciam, ktoré si spomenula, aj k týmto prísľubom. Som veľmi rada, že už ideme riešiť túto situáciu. Skúsenosť života s psychiatrickým pacientom alebo so zdravotne ťažko postihnutým človekom mám aj osobnú a mám aj zo svojej praxe a viem, že toto povolanie bolo dlhé roky prehliadané, nedoceňované a vypomstilo sa nám to aj tým, že naozaj mnoho opatrovateliek bolo nútených odísť od svojich rodín a pracovať v zahraničí za platy, z ktorých dokážu vyžiť oni aj ich rodiny. Častokrát to bolo na úkor tých vlastných rodín. A som presvedčená, že pomôcť ľuďom, ktorí pracujú v zariadeniach sociálnych služieb, je naozaj nevyhnutné, a myslím si, že ten stabilizačný príspevok a aj zmena tých platových taríf je absolútne nevyhnutná. Ich práca je nesmierne náročná aj psychicky, ale aj fyzicky. Poznám mnoho opatrovateliek, ktoré majú po rokoch práce obrovské problémy s chrbticami, s rukami, pretože častokrát vykonávajú práce, ktoré by v podstate ani nemali, prenášajú veľmi ťažké váhy pri dennodennom polohovaní, dvíhaní pacientov, umývaní a tak ďalej. Nehovoriac o situáciách, ktoré Janka veľmi konkrétne popísala. Takže veľmi sa, pridávam sa k tomuto a myslím si, že toto je naozaj veľká výzva a toto je náš veľký dlh voči ľuďom, ktorí pracujú v týchto zariadeniach.
Vašečka, Richard, poslanec NR SR (2013-09-17):
V súlade s § 34 rokovacieho poriadku by som chcel podať návrh týkajúci sa časového postupu rokovania. Pán premiér sa v médiách pred pár dňami vyjadril, že tu chce sedieť 10 dní. Tak ja by som chcel požiadať, aby sme dneska rokovali len do devätnástej a skúsili sa teda dohodnúť, že či platí to slovo premiéra a predsedu SMER-u, alebo nie. Ak máme rokovať bez neho, tak mu pokazíme radosť, lebo on sa na to tešil. Tak vás poprosím, aby ste ten časový harmonogram upravili.
Šípošová, Janka, poslankyňa NR SR (2015-04-17):
Ďakujem pekne. No tak ja už som si včera zlizla niečo, dostala som po nose za svoju úprimnosť, tak ešte raz to risknem. Pán poslanec Blanár, vy veľmi dobre viete, že keď niekto nesedí tu, tak neznamená to, že nesleduje rokovanie. Váš kolega pán poslanec Jasaň, myslím, že to bol, včera povedal, že z tejto miestnosti musí veľmi často odísť, aby to vôbec prežil. Úplne mu rozumiem a som na tom rovnako a vôbec nejdem tu teraz hovoriť, kto viac kričí a kto je viac vulgárny. Tak isto dobre viete, že aj počas schôdze často na tamtej strane, kde vy sedíte, niet nikoho. Naozaj je to veľmi často, sú tu traja, štyria v sále, z toho jeden predkladateľ, jeden minister, jeden spravodajca, jeden predsedajúci. A vy to viete, veď ja viem, že vy to viete. A myslím si, že to, čo ste pred chvíľou povedali, ste povedali len preto, lebo posielate message do verejnosti, ako tu opozícia nesedí. A to sa mi nepáči, mne sa to nepáči. A viem, že aj v iných parlamentoch sa aj pobijú, ale tak by som bola rada, keby sme naozaj neboli v tomto smere až takí svetoví. Včera som ešte dostala takú jednu frčku o tom, že ako som to, čo hovorím, hovorím na stranícky príkaz, čo teda neviem, či vôbec sa mám urážať na to, ale, ale chcem len povedať, že tak mi napadla taká veta, ktorú povedal, myslím, že Karel Čapek, že: „Jsou různí lidé, jak jsou různá zvířata.“. A ja k tomu dodávam, že aj strany sú rôzne. Ďakujem.
Figeľ, Ján, podpredseda NR SR (2013-12-12):
S ďalšou faktickou Martin Fecko.
Hort, Milan, podpredseda NR SR (2010-12-08):
Otváram rozpravu. Do rozpravy som nedostal žiadnu prihlášku formou písomnou, a preto sa pýtam, kto sa do rozpravy hlási ústne? Neevidujem ani ústnu prihlášku do rozpravy, preto vyhlasujem rozpravu za skončenú. Pýtam sa tým pádom, vzhľadom, že nebola žiadna rozprava, dúfam, že stanovisko nechce zaujať ani navrhovateľ ani spravodajca, prerušujem rokovanie o tomto bode programu s tým, že budeme pravdepodobne o ňom hlasovať o pol dvanástej, podľa toho, ako sa dohodneme vo vzťahu k hlasovaniu o rozpočte. Teraz nasleduje v súlade so schváleným programom druhé čítanie o vládnom návrhu zákona o poskytovaní dotácií v pôsobnosti Úradu vlády Slovenskej republiky . Tento vládny návrh má parlamentnú tlač 105 a informáciu výborov máte ako tlač 105a. Teraz dávam slovo ministerke spravodlivosti, aby vládny návrh zákona odôvodnila, nech sa páči.
Laurenčík, Milan, podpredseda NR SR (2021-11-12):
Prosím, prezentujme sa a hlasujme o bodoch pozmeňujúceho návrhu pána poslanca Svrčeka. (Hlasovanie.) Prítomných 119, za 86, proti 14, zdržalo sa 19, hlasovali všetci. Konštatujem, že pozmeňujúci návrh pána poslanca Svrčeka sme schválili. Prosím ďalší návrh.
Kollár, Boris, predseda NR SR (2023-02-09):
(Zaznievanie gongu.) Vážené pani poslankyne, páni poslanci, budeme pokračovať v prerušenom rokovaní, ale pred tým by som chcel pozdraviť na balkóne študentov, ktorí sa došli pozrieť na nás, ako sa nehádame. (Povedané so smiechom. Potlesk.) Prosím povereného člena výboru pre financie a rozpočet poslanca Milana Kuriaka, aby uviedol hlasovanie o bode 61 schváleného programu, ktorý je prvé čítanie o návrhu poslancov Nemca, Kučeru, Šefčíka a Vonsa na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1385). Nech sa páči, máte slovo. (Hlasovanie o návrhu poslancov Národnej rady Slovenskej republiky Richarda Nemca, Karola Kučeru, Mareka Šefčíka a Petra Vonsa na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1385.)
Petrák, Ľubomír, poslanec NR SR (2020-07-24):
Ďakujem za slovo. Pán kolega, som veľmi rád, že si upozornil na jednotný informačný systém v zdravotníctve za 500 mil. eur. Kolegovia z OĽANO sú tu všetci bývalí aktivisti, ktorí sa pozerali na prsty vláde alebo vládam Roberta Fica a všetkým predchádzajúcim vládam, no ak eHealth stál 50 mil. a toto má stáť 500 mil., ja verím, že budú rovnako dôslední a pozrú sa, kam tie peniaze potečú. Lebo nemôže to naďalej fungovať tak, že naši majú našu dôveru, teda môžu všetko. No nemôžu. Dámy a páni, pozrite sa na prsty svojim, lebo my sa im budeme pozerať takisto. Pán kolega, rovnako naivné – a súhlasím s tebou – sú všetky tvrdenia, že zmeníme štruktúru ekonomiky. Ako, keď je takmer celá v zahraničných rukách? Zmeníme obsah vzdelávania. A ja sa chcem spýtať, akým spôsobom zmeníte obsah vzdelávania, keď sa neviete vysporiadať ani s niekoľkými plagiátormi z vašich radov? Proste to je nemožné! Veď vy o vzdelávaní neviete v zásade absolútne nič. A potom je tu otázka Bruselu, o ktorom si hovoril, a to je otázka pozície, s ktorou odchádzal premiér Matovič, to je 
15-percentné spolufinancovanie zo strany Slovenskej republiky, vrátil sa s rovnakým 15-percentným spolufinancovaním – a vyhral. Skvelé! Ja si myslím, že splnil sa mu sen, proste je víťaz. Ale tu treba pridať, že nielen toto je jediný sen, ktorý sa mu splnil, on v tom Bruseli sedel aj na motorke. A treba povedať, že ozajstnej policajtskej. Ako myslím si, že je splnený detský sen. (Smiech v sále a potlesk.) Má fotku z bruselskými policajtami, ako skvelé uniformy, možno sú krajšie ako slovenské, jak ja verím, že mu ju pán minister vnútra, ktorý je z rovnakej strany, zaplatí, aby aj naši mali krajšie. Keďže sa mu splnili detské sny, nech sa páči, môže odstúpiť.
Glváč, Martin, podpredseda NR SR (2016-12-06):
Ďakujem. S faktickým poznámkami piati poslanci. Nech sa páči, pán poslanec Šebej.
Hrnčiar, Andrej, podpredseda NR SR (2018-02-07):
Pán poslanec Paška.
Laššáková, Jana, podpredsedníčka NR SR (2014-01-30):
Pán poslanec bol písomne prihlásený do rozpravy. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Mičovský. Končím možnosť prihlásiť sa do rozpravy ústne. Nech sa páči, pán poslanec.
Blanár, Juraj, podpredseda NR SR (2021-12-07):
Ďakujem, pán minister. Teraz udeľujem slovo spoločnému spravodajcovi z výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o rokovaní výborov a rovnako zdôvodnil spoločnú správu a stanovisko gestorského výboru. Nech sa páči.
Svrček, Miloš, poslanec NR SR (2021-05-03):
Ďakujem za slovo. Pán poslanec, ďakujem za váš príspevok. Ja sa budem zase venovať tej oblasti, čo ste spomínali návrh reformy súdnej mapy alebo nových obvodov súdov. Vy ste v podstate tuším vyštudovaný právnik, ste bývalý policajt alebo vyšetrovateľ a veľmi dobre si uvedomujete, aký vplyv majú súdne obvody aj na ďalšie inštitúcie v štáte. Jednak to bude mať vplyv na nové obvody okresných prokuratúr, potom sociálne kurately na úradoch práce, jednak vyšetrovateľov, čiže, samozrejme, ide o veľmi zásadnú reformu a môžem vám povedať, že musí byť k tomuto návrhu ešte diskusia, pretože sú tam aj veci a otázniky, ktoré vyvolávajú otázky aj vo mne ako členovi ústavnoprávneho výboru, pretože jednoducho musí aj ministerstvo spravodlivosti vysvetliť v rámci tohto návrhu, že z akého dôvodu ruší ten-ktorý konkrétny súd, prečo sa menia tieto súdne obvody. Vyvoláva, vyvoláva napríklad otázka u mňa to, že prečo napríklad bude zrušený okresný súd v Piešťanoch a presunie sa do úplne iného kraja, do Trenčianskeho kraja. Presunie sa celá prokuratúra, presunie sa sociálna kuratela. Ďalej musí sa riešiť otázka prestupu sudcov a administratívnych zamestnancov. Budú vôbec môcť dochádzať z jednotlivých regiónov do iných regiónov? Budú mať na to financie? Čiže, samozrejme, že musí byť zodpovedaná aj táto otázka. Veľmi dobre, že ste to otvorili, pretože v tejto oblasti musí byť určite diskusia a oveľa podrobnejšia. A čo sa týka podpory zaostalých regiónov. Ja som zo Zemplína, tam máme tuším 7 zaostalých okresov. Je tam 450-tisíc obyvateľov a jednoducho nemáme ani jeden kilometer diaľnice, nemáme jeden kilometer rýchlostnej cesty. Tak verím, že aj táto vláda neostane so sľubmi len na papieri... (Prerušenie vystúpenia časomerom.)
Kollár, Boris, predseda NR SR (2022-12-22):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 135 poslancov, za 95, zdržalo sa 40. Uvedený návrh sme schválili.
Petrák, Ľubomír, poslanec NR SR (2019-09-13):
Pán kolega Matovič, ako hovoríte kolegovi Tomášovi, skvelý goebbelsovský výkon. Chcem vám ale povedať, že keď sa klamár pomýli, aj pravdu povie, zamenili ste si túto schôdzu za tlačovku. A chcem vám zopakovať slová vášho straníckeho kolegu: „Slovensko je viac ako stranícke preferencie.“ A chcem sa vás spýtať: Ako chcete uchopiť moc v tejto krajine, keď neviete udržať pokope poslanecký klub ani v opozícii? Ako to chcete urobiť? A keď dávate vyhlásenia a výzvy smerom k nám, či sa nehanbíme – a vy sa nehanbíte, keď vám utekajú vaši poslanci z vášho poslaneckého klubu? A vy sa nehanbíte, že na tejto schôdzi nie sú poslanci, ktorí podpísali návrh na odvolanie premiéra, a budete tu moralizovať ostatných poslancov? Vy sa nehanbíte, skutočne? Ak hovoríte o tom, že premiér zlyhal. Ja vám poviem, že premiér nezlyhal, premiér sa zachoval tak, ako sa mal. Lebo výkrik najnedôveryhodnejšieho politika v tejto krajine nemôže byť dôvodom na rezignáciu a okamžité konanie nikoho. Musel by sa zblázniť, keby na základe vašich výkrikov niekto okamžite reagoval, lebo je z toho absolútny chaos. A keď sa chcete hrabať v minulosti a vo vyjadreniach pána premiéra, čo keby ste si skúsil zaloviť v pamäti a skôr nám povedať o tom, čo ste vy natárali tomu pánovi prokurátorovi Čentéšovi, že to bolo treba skartovať?
Kočiš, Eduard, poslanec NR SR (2022-05-25):
Ďakujem pekne za slovo, pán predsedajúci. Pani kolegyňa, ja by som sa len chcel spýtať, čiže aj v tomto vašom pozmeňujúcom návrhu zákona platí to, že potravina po minimálnej dobe trvanlivosti sa bude predávať za 50 % ceny oproti výrobku, ktorý je stále v trvanlivej podobe, tak ako to je ustanovené v tom pôvodnom návrhu? Čiže toto by bola jedna taká otázka. A druhá otázka smeruje na to, akým spôsobom by sa dala prepojiť nejaká kooperácia medzi ministerstvom zdravotníctva a ministerstvom pôdohospodárstva, aby jednoducho povedzme aj cez tú regionálnu správu alebo regionálnu veterinárnu správu vedeli nájsť nejaký spoločný alebo kooperačný mechanizmus, akým spôsobom by vedeli naozaj seriózne odkontrolovať aj predaj z dvora, ale zároveň odkontrolovať aj predaj, ktorý nie je takpovediac akože predaj z dvora priamo predaj od toho obchodníka, ktorý to predáva na svojom pozemku, ale aj taký predaj, ktorý je mimo katastra obce a pretože tento predaj je taký dosť niekedy pofidérny. Mnohí ľudia, mnohí „odborníci " tento predaj podporujú, ja tiež nie som proti takémuto predaju, ale aby aj ten dotyčný človek, ten dotyčný jedinec bol nejakým spôsobom aspoň minimálne kontrolovaný, aby sa tam nepredávalo kadečo, lebo mnohí takýto špekulanti najmä v prihraničných obciach alebo v regiónoch tuná na južnom Slovensku v blízkosti maďarských hraníc nakúpia lacný tovar alebo extrémne lacný tovar, ktorý je možno súci aj na vyhodenie, nejakým zvláštnym spôsobom ho upravia a potom ho na Slovensku predávajú ako nejaký bioprodukt alebo predaj z dvora. Čiže či aj na toto myslí váš pozmeňujúci návrh zákona, aby sa to dalo nejakým spôsobom odkontrolovať. Ďakujem pekne.
B. Bugár, podpredseda NR SR: (2001-11-29):
pristúpime podľa dohody k druhému čítaniu o vládnom návrhu zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001 . Vládny návrh zákona ste dostali pred prvým čítaním ako tlač 1226, spoločnú správu výborov ako tlač 1226a. Z poverenia vlády Slovenskej republiky návrh zákona odôvodní minister obrany Slovenskej republiky Jozef Stank. Pán minister, máte slovo. J. Stank, minister obrany SR: Vážený pán predsedajúci, vážené pani poslankyne, páni poslanci, predkladám vám na rokovanie návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001. K tomu, čo som povedal pri prvom čítaní, dodám už len toľko, že predkladaný návrh zákona upravuje zvýšenie jednotlivých druhov týchto dávok tak, aby boli odstránené historicky vzniknuté anomálie, ktoré mali za následok aj rozdiely vznikajúce z rôznej konštrukcie týchto dôchodkov v rôznych časových úsekoch a pri rôznej príjmovej úrovni. Preto sa navrhuje odlišné percentuálne zvýšenie jednotlivých druhov výsluhových príspevkov a výsluhových dôchodkov, aj odlišné percentuálne zvýšenie týchto dôchodkov od dôchodkov vyplácaných Sociálnou poisťovňou. Dovoľte mi na záver sa už len poďakovať poslancom všetkých štyroch výborov, ktorí počas obedňajšej prestávky prerokovali tento zákon a za žičlivú atmosféru, s ktorou sa stretli i jednotlivé pozmeňujúce návrhy, ktoré sú v spoločnej správe. A už dopredu by som chcel povedať, že tieto návrhy, ktoré znamenajú ďalšie zvýšenie, teda o ďalšie 2 % v jednotlivých diferencovaných kategóriách, podporujem z pozície ministerstva obrany aj z poverenia vlády a podporujem tiež opatrenie, ktoré je uvedené v spoločnej správe, ktoré znamená, že môžeme uplatniť vlastne tento zákon od 1. 10. 2001. Ďakujem vám.
Gašpar, Tibor, poslanec NR SR (2024-02-08):
Ďalej hlasujeme o bode 257 druhého pozmeňujúceho návrhu poslanca Galka.
Kočiš, Eduard, poslanec NR SR (2022-12-07):
Veľmi pekne ďakujem za slovo, pán predsedajúci. Či sa budeme baviť o špeciálnej prokuratúre ako nejakom špeciálnom orgáne, tak to je naozaj na siahodlhú a všeobjímajúcu diskusiu, ale to, o čom bola diskusia počas celej správy špeciálneho prokurátora, vyplýva hlavne zo zistenia vecí, kde naozaj špeciálni vyšetrovatelia, ktorých pán špeciálny prokurátor ide obhajovať, sa naozaj vyjadrovali vo svojich výpovediach, ale aj v prepisoch nie veľmi profesionálnym spôsobom. A tento neprofesionálny spôsob môžu niektorí koaliční poslanci obhajovať, ale zároveň o ňom aj rozprávať, že to boli veci vytrhnuté z kontextu, že to boli veci, ktoré nie sú povedané tak, ako boli v skutočnosti na týchto prepisoch uvedené. Čiže z tejto veci sa naozaj netreba nejakým zvláštnym spôsobom nechať uchlácholiť, ale každý jeden takýto prepis rozhovoru, ktorý bol naozaj legálnym spôsobom získaný, nemôže byť nejakým spôsobom odsúvaný, že sa nestal, alebo že sa o ňom nerozprávalo a že sa tuná v snemovni o ňom rozprávať nemá. To, že bolo povedané z úst predrečníkov, že niekto, kto je obvinený na špeciálnom trestnom súde sudcom Pulmanom za to, že predával alebo distribuoval, alebo len prezentoval nejakú sekciu tričiek s historickými osobnosťami a niektorí koaliční poslanci sa tu budú zavzdušňovať, že to takto nie je a jednoducho je to odsúdeniahodné, tak ich musím poopraviť, že každá jedna historická osobnosť je zapísaná v historických análoch Slovenskej republiky a jednoducho história sa má interpretovať, nie dezinterpretovať.
Bugár, Béla, podpredseda NR SR (2019-10-17):
Už hlasujeme, pán poslanec. (Hlasovanie.) Prítomných 127, za 98, proti 17, zdržalo sa 10 poslancov, 2 nehlasovali. Konštatujem, že sme v treťom čítaní . Vyhlasujem, pardon, pýtam sa, či sa hlási niekto v rámci tohto čítania. Ako som chcel povedať pred chvíľočkou, nikto, preto vyhlasujem rozpravu za skončenú. Nech sa páči.
Šeliga, Juraj, podpredseda NR SR (2021-05-04):
Ďakujem pekne. Otváram rozpravu. Pýtam sa, či sa niekto hlási do rozpravy. Bude to na krátko, tak nech sa páči, pani Zemanová ako jediná.
Laurenčík, Milan, podpredseda NR SR (2021-11-10):
Pani poslankyňa, takýmto spôsobom nemôžete viesť rozpravu, lebo tu budeme...
Klus, Martin, poslanec NR SR (2017-06-13):
Ďakujem pekne za slovo. Jozef, tradične dobrý príspevok k téme a my v klube sme už niektorí poslanci na túto tému tiež hovorili a ak sa zhodneme a, nedajbože, dnes o piatej prejde tento zákon opäť, ak sa na tom teda zhodneme, tak určite minimálne s mojou pomocou v tejto súvislosti počítaj, pretože keď už nie duch ústavy, tak možno aj samotná ústava bude týmto zákonom narušená a bolo by dobré, aby nám o tom povedali tí najkompetentnejší, a teda Ústavný súd Slovenskej republiky. Ďakujem pekne.
Glváč, Martin, podpredseda NR SR (2018-05-28):
Pán poslanec Mazurek.
Glváč, Martin, podpredseda NR SR (2017-03-28):
Pán poslanec Kresák.
Jarjabek, Dušan, poslanec NR SR (2010-09-09):
Ďakujem pekne. Dámy a páni, aby mohla prebehnúť voľba člena Rady Slovenskej televízie, predkladám správu Výboru Národnej rady Slovenskej republiky pre kultúru a médiá k návrhu na voľbu člena Rady Slovenskej televízie (tlač 48). Uznesenie Národnej rady Slovenskej republiky čítať nebudem, lebo ho máte pred sebou. Dovoľte text. Podľa § 12 ods. 1 písm. a) zákona č. 16/2004 Z. z. o Slovenskej televízii v znení neskorších predpisov sa dňom 31. marca 2010 skončilo funkčné obdobie piatim členom Rady Slovenskej televízie. Nakoľko na 49. schôdzi Národnej rady Slovenskej republiky boli zvolení len štyria členovia rady, je potrebné vykonať novú voľbu, aby Rada Slovenskej televízie bola úplná. Podľa § 9 ods. 1 zákona Rada Slovenskej televízie má 15 členov, preto je potrebné zvoliť jedného člena Rady Slovenskej televízie. Kluby poslancov Národnej rady Slovenskej republiky, právnické osoby pôsobiace v oblasti audiovízie, hromadných informačných prostriedkov, kultúry, vedy, vzdelávania, rozvoja a ochrany duchovných hodnôt, ľudských práv a životného prostredia podľa § 9 ods. 2 zákona boli vyzvané, aby predložili Výboru Národnej rady Slovenskej republiky pre kultúru a médiá návrhy kandidátov na člena rady. Do stanoveného termínu výbor dostal jeden návrh kandidáta na člena rady. Je to Mgr. Andrej Miklánek a návrh predkladá Mediálny inštitút. Gestorský výbor prerokoval predložený návrh kandidáta na voľbu člena Rady Slovenskej televízie a konštatoval, že spĺňa všetky náležitosti a je v súlade s kritériami uvedenými v § 10 ods. 2 až 6 zákona č. 16/2004 Z. z. o Slovenskej televízii v znení neskorších predpisov, ako i podmienok v zmysle ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov, z uvedeného dôvodu je spôsobilý, aby bol volený do rady. Gestorský výbor po zvážení týchto skutočností uznesením č. 24 zo 7. septembra 2010 odporúča Národnej rade Slovenskej republiky, aby 1. konštatovala, že podľa § 12 ods. 1 písm. a) zákona č. 16/2004 Z. z. o Slovenskej televízii v znení neskorších predpisov sa dňom 31. marca 2010 skončilo funkčné obdobie piatim členom Rady Slovenskej televízie, nakoľko na 49. schôdzi Národnej rady Slovenskej republiky boli zvolení len štyria členovia rady, je potrebné vykonať novú voľbu, aby Rada Slovenskej televízie bola úplná, b) je potrebné zvoliť jedného člena rady, aby Rada Slovenskej televízie mala 15 členov podľa § 9 ods. 1 zákona č. 16/2004 Z. z. o Slovenskej televízii v znení neskorších predpisov, 2. zvolila a) podľa § 9 ods. 2 zákona o Slovenskej televízii v tajnom hlasovaní jedného člena Rady Slovenskej televízie na šesťročné funkčné obdobie, 3. voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, pán predseda. Prosím, otvorte rozpravu.
P. Hrušovský, predseda NR SR: (2004-03-03):
Nech sa páči, pán poslanec.
Žiga, Peter, minister hospodárstva SR (2017-12-08):
Ďakujem pekne. Vážený pán predsedajúci, vážené panie poslankyne, vážení poslanci, dobré ráno vám prajem všetkým. Chcem sa ospravedlniť za chvíľku meškania. Neočakával som, že tá rozprava predchádzajúca bude taká dynamická. Vládny návrh zákona, ktorým sa mení a dopĺňa zákon č. 319/2013 o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov, predkladám s cieľom maximalizovať využitie finančných prostriedkov z úhrad prijatých podľa § 14 ods. 1 písm. a) biocídneho zákona v súlade so zásadami stanovenými v čl. 80 ods. 3 nariadenia Európskeho parlamentu a Rady EU č. 528 z 2012 o sprístupňovaní biocídnych výrobkoch na trh a ich používaní. Návrhom zákona sa precizuje právna úprava výberu ročných platieb za sprístupňovanie biocídnych výrobkov na trhu v Slovenskej republike a upravuje sa možnosť platenia ročných platieb v dodatočnej lehote, avšak s podmienkou dvojnásobnej sadzby ročnej platby. Vládny návrh zákona je v súlade s Ústavou Slovenskej republiky, ústavnými zákonmi, ostatnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Predložený materiál má pozitívny aj negatívny vplyv na štátny rozpočet, teda na rozpočet verejnej správy, pozitívny vplyv na podnikateľské prostredie. Nemá žiadne sociálne vplyvy, vplyv na životné prostredie ani na informatizáciu spoločnosti. Dovoľujem si požiadať o podporu predloženého návrhu. Ďakujem pekne, pán predsedajúci.
Šuca, Peter, poslanec NR SR (2022-04-28):
Ďakujem pekne, pán predsedajúci. Áno, pán poslanec, máš absolútnu pravdu, v svojom vystúpení si urobil taký krátky exkurz tejto vlády. Áno, 70 % občanov Slovenskej republiky neverí tejto vláde, a to vládnu dva roky. Občanom dali chaotické riešenie covidovej krízy, nestarajú sa o dôchodcov, porušujú naše sociálne opatrenia, nestarajú sa o problémy zdravotníkov, je to proste tak. Rozhodli sa, že zavrú ľuďom ústa, cenzúra, vypínajú nezávislé weby, a tak sa proste rozhodli, že umlčia aj Roberta Fica, umlčia Roberta Fica, lídra najsilnejšej opozičnej strany SMER – sociálna demokracia, a dnes sme tu preto, aby sme rozhodli teda o tom, či bude, alebo nebude vydaný na väzobné stíhanie. Správne si povedal na pózu, teda že kocky sú hodené, a vyzerá to tak, že len dokonajú to, čo chceli urobiť. Vadí im Robert Fico, pretože popisuje ich prešľapy, rozpráva o tom, akí sú neschopní, a dokáže pomenovať problémy, ktoré táto vláda má. To je ten problém, na základe ktorého sa snažia umlčať Roberta Fica. Citoval si dekana pána Burdu z Právnickej fakulty Univerzity Komenského, citoval si pána Ivora. Hádam nikto nespochybňuje, že sú to špičkoví odborníci na trestné právo a nemajú nič spoločné so stranou SMER. Áno, je to proste tak. Chcú umlčať Roberta Fica a myslia si, že nás porazia. Ale nás neporazia. Nás neporazia. Ďakujem pekne.
Kleinert, Dana, poslankyňa NR SR (2024-01-16):
Ďakujem ti, Mária, chcela by som reagovať na to, čo si vravela v tejto rozprave o férových procesoch a pridusení demokracie. Ja som tu prvé volebné obdobie, avšak mám už skúsenosť z nášho mestského a miestneho zastupiteľstva a fakt je, že takéto flexibilné metre na procesy či rokovací poriadok som teda v živote nevidela, rovnako tak ani ako nevidela som aroganciu súčasných koalícií v daných parlamentoch. A máš pravdu, nedá sa mať všetko v tom rokovacom poriadku do detailu napísané, my to musíme chápať ako určitý rámec správania, rámec procesov a medzi nami by mala byť akási nepísaná zmluva o slušnosti a odbornosti. Ale táto zmluva o slušnosti a odbornosti by mala byť najmä medzi nami poslancami a poslankyňami a verejnosťou, ktorú, ktorú môžme zastupovať a zastupujeme ju dočasne. A opäť sa vraciam k tej arogancii, že ja teda ako sa nestíham čudovať ako arogantne sa správajú aj v rámci procesov členovia a členky tejto koalície. Je to veľmi smutný pohľad toto pre mňa. V tomto parlamente, ktorý by mal byť výkladnou skriňou tejto krajiny, mi veľmi zúfalo chýba kultúrnosť a kultivovanosť, a to sa nedá presne vpísať do rokovacieho poriadku, to je proste otázka pokory k voličom a voličkám, je to otázka zodpovednosti k tejto krajine. Ono sa to potom pretavuje aj do krokov tejto vlády, aj do obsahu návrhov a ich zákonov, ako aj do celého procesu, ktorý je tu už tak často spomínaný. A ja som rada, že aj ľudia, aj verejnosť toto vidí a spolu opäť raz si túto vašu laxnosť a aroganciu pripomenieme aj tento štvrtok a osemnástej hodine na slovenských námestiach. Ďakujem pekne.
Bugár, Béla, podpredseda NR SR (2017-03-21):
O slovo sa hlási pán minister Richter. Nech sa páči.
Kvasnička, Marián, poslanec NR SR (2013-06-04):
Ďakujem. Ja možno len jednu súvislosť, ktorá nezaznela ani pri vystúpení môjho predsedu poslaneckého klubu, a myslím, že ani Julko Brocka to nespomenul, ale teda v súvislosti s tým, čo KDH spravilo alebo nespravilo, čo mohlo spraviť, aké iniciatívy malo mať, je jedna vec, svojho času v anglickej tlači bola anketa, že čo by som, samozrejme, oslovili vplyvných ľudí z vtedajšej spoločnosti, že čo by chceli zmeniť, aby prispeli k zmene sveta? A Chesterton napísal takú jednu peknú vetu, že by chcel zmeniť v prvom rade sám seba. Hovorím to preto, že toto je rozmer tej diskusie, v ktorej KDH podľa mňa má istý prím v tom, že sme prijali vnútrostranícku normu aj pre najbližšie župné voľby, že prinajmenšom v našom politickom priestore, a to nazývam aj realizmom politickým, pretože naozaj dneska my nemáme na to, aby sme zmenili ústavu, ak je väčšinový odpor voči tomu, ale KDH prijalo nielen úzus, ale dneska máme to vlastne súčasť vnútrostraníckych teda dokumentov rozhodujúcich strany, ktoré hovoria, že pre budúce voľby už nijaká kombinácia mandátov v takýchto vysokých pozíciách nebude možná. Chcel by som to dať ako príklad, že ak chceme niečo meniť a nemáme na to silu, máme silu meniť sami seba. Ďakujem.
Dubéci, Martin, poslanec NR SR (2023-11-23):
276. Ďakujem.
Viskupič, Marián, poslanec NR SR (2023-03-30):
Pán predseda, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi bez odporúčania gestorského výboru.
P. Paška, predseda NR SR: (2008-02-14):
Ako posledný je v rozprave pán predseda ústavnoprávneho výboru, pán poslanec Mamojka.
Dzurinda, Mikuláš, poslanec NR SR (2014-09-19):
Pozrite sa, keď chýbajú argumenty, nastupujú urážky, nenávisť, vášne. Ja tomu rozumiem. Už som to niečo v parlamente odsedel, ale som si všimol, keď som vás počúval, poslancov SMER-u, že ste nijako nebránili ani Roberta Fica, ani ste nevyvracali niektoré moje tvrdenia o dvojtvárnosti jeho politiky, o tom, ako škodí Slovensku. To som si dobre všimol. A som absolútne si istý, že aj verejnosť bude stále viac rozlišovať, kde je prosto argument a nejaká vízia a kde je len túžba udržať si moc aj za cenu nenávisti, šírenia nenávisti, vyvolávania kadejakých tmavých scenárov. Vyjadrím sa len k dvom veciam, ktoré považujem za nielen symbolické, ale aj obsahové. Pani Mezenská. Nikdy som nepovedal, že Ukrajina bude patriť Západu. Ste mladučká, máte dobrý sluch, ja som hovoril, že bude patriť k Západu alebo na Západ. Pani Mezenská, keď si otvoríte Slovník cudzích slov, tak sa dozviete, že keď sa UA ide asociovať s Európskou úniou, že to znamená, že sa ide pridružiť alebo spojiť s Európskou úniou. Pozor, Ukrajina patrí Ukrajine. Čo ste nepočúvali, čo som hovoril? Že len ukrajinský ľud môže rozhodnúť o tom, či bude patriť Ukrajina na Západ, na Východ alebo bude sa snažiť o neutralitu, ako sa snažia niektoré krajiny. Úcta k faktom, kolegyne, kolegovia, by mala byť základom nášho pôsobenia. Môžme sa mýliť, ale fakty. No a ku kolegovi Blahovi len jedno. Nebombardoval som Srbsko, otvoril som nebo pre prelety vzdušných lietadiel. Robert Fico zriaďuje logistický sklad NATO. Tam nebude ani cukrová vata, tam nebudú ani štrimpfle pre vojakov, čosi tam bude v tom logistickom sklade. Nebudem kritizovať toto rozhodnutie Roberta Fica, lebo verím, že vydáva súhlas nielen so sankciami, ale aj logistickým skladom preto, aby aj občania Ukrajiny boli slobodní. (Potlesk.)
Čepček, Martin, poslanec NR SR (2022-10-25):
... ale je to najvyšší zákonodarný orgán, ktorý si zaslúži svoju dôstojnosť. A v neposlednej miere treba pripomenúť aj to, že pani poslankyňa Cigániková v minulosti sa fotila v operačnej sále, čo mi pripadá byť tiež dosť nedôstojné. Neviem si predstaviť, že by pri tele nejakého pacienta sa niekto fotil a dával si to ešte pritom na facebook. Ďakujem pekne.
Blanár, Juraj, podpredseda NR SR (2023-05-25):
Porozumel som tomu, pán poslanec Dostál, že môžem teda položiť druhú otázku a pán minister by to dohromady odpovedal? (Reakcia z pléna.) Tak nech sa páči, pán predseda vlády, môžete odpovedať na doplňujúcu otázku.
Bugár, Béla, podpredseda NR SR (2011-12-08):
Ďakujem. Otváram rozpravu a pýtam sa, či sa nájde záujemca, ktorý by sa prihlásil do rozpravy. Konštatujem, že nie. Vyhlasujem rozpravu za skončenú a prerušujem rokovanie o tomto bode programu. Ale ešte prosím znovu pani predsedníčku výkonného výboru fondu Annu Bubeníkovú, aby uviedla návrh na použitie majetku Fondu národného majetku Slovenskej republiky v roku 2012 podľa § 28 ods. 3 písm. b)zákona č. 92/1991 Zb. o podmienkach prevodu majetku štátu na iné osoby, tlač 537. Nech sa páči. (Rokovanie o návrhu na použitie majetku Fondu národného majetku SR v roku 2012 podľa § 28 ods. 3 písm. b / zákona č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 537.)
Grendel, Gábor, podpredseda NR SR (2020-07-15):
Pán poslanec Suja.
Zmajkovičová, Renáta, podpredsedníčka NR SR (2014-06-11):
Pán poslanec Kuffa.
Jurinová, Erika, podpredsedníčka NR SR (2014-10-16):
Pán spravodajca, chcete sa vyjadriť? Nie. Prerušujem rokovanie o tomto bode programu. Vzhľadom k tomu, že na 16, na 16.30 máme naplánované prerokovanie bodu návrh na voľbu kandidáta na člena disciplinárneho senátu, pristúpime práve k rokovaniu o tomto bode programu, návrh má tlač 1264. Chcem vás tiež informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím povereného člena ústavnoprávneho výboru pána poslanca Antona Martvoňa, aby návrh uviedol a podal správu o výsledku prerokovania tohto návrhu vo výbore. (Rokovanie o návrhu na voľbu kandidáta na člena disciplinárneho senátu – nová voľba, tlač 1264.)
Laššáková, Jana, podpredsedníčka NR SR (2015-04-24):
Pán poslanec Vašečka, nech sa páči.
M. Číž, podpredseda NR SR: (2007-10-17):
Želám príjemný obed. (Prerušenie rokovania o 12.01 hodine.) (Pokračovanie rokovania o 14.00 hodine.)
Blanár, Juraj, podpredseda NR SR (2023-03-16):
Pán poslanec Pročko s faktickou. Už vás nebolo počuť aj tak.
Zajac, Pavol, poslanec NR SR (2015-10-07):
Vážený pán predseda, v rozprave vystúpil jeden pán poslanec, a to som bol ja, nepodal som procedurálny návrh, podporil som tento potrebný návrh zákona. A preto, prosím, dajte hlasovať podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurčík, Ľudovít, poslanec NR SR (2011-03-25):
Ďakujem, pán predsedajúci. Podávam za skupinu poslancov pozmeňujúci návrh, ktorý má skutočne veľmi jednoduchú formuláciu. Nebudem tu nikoho zaťažovať rôznymi úvahami, úletmi. Čiže pozmeňujúci návrh k vládnemu návrhu zákona, ktorým sa zrušuje zákon č. 429/2008 Z. z. o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov v znení zákona č. 309/2009 Z. z. a o zmene zákona č. 276/2007 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov. V čl. III sa nahrádzajú slová „15. apríla“ slovami „1. mája“. Ide o úplne jednoduchú legislatívnu úpravu, teda vlastne úpravu, ktorá sa musí udiať alebo má udiať z dôvodu legislatívneho procesu a dodržania podmienok, teda požiadaviek našou ústavou a príslušnými jej článkami. To je všetko. Verím, že som vás príliš nezaťažil. Ďakujem.
M. Číž, podpredseda NR SR: (2007-03-28):
Pani poslankyňa Zdenka Kramplová má slovo. Uzatváram možnosť prihlásiť sa do rozpravy.
Bugár, Béla, podpredseda NR SR (2017-03-28):
Nech sa páči. Takže, vážené dámy a vážení páni, prerušujem rokovanie, zajtra budeme pokračovať o 9.00 hod. programom, ktorý ešte máme na prerokovanie. (Prerušenie rokovania o 20.41 hodine.)
Blanár, Juraj, podpredseda NR SR (2022-03-15):
Tri faktické poznámky na vaše vystúpenie. Pán poslanec Kmec ako prvý.
Šeliga, Juraj, podpredseda NR SR (2021-01-14):
Nie. Môžte reagovať na vystúpenie. Ja nemám problém...
Figeľ, Ján, podpredseda NR SR (2012-12-05):
Ďakujem pekne. To bolo v podstate záverečné slovo v rozprave dnes večer. Končím dnešné rokovanie Národnej rady, pokračovať v rokovaní budeme ráno. Chcem vám zaželať pekný, príjemný mikulášsky podvečer alebo vigíliu. Nezabudnite si vyčistiť a položiť topánky a čižmy. Všetko dobré. (Prerušenie rokovania o 19.03 hodine.)
Paška, Pavol, predseda NR SR (2014-07-03):
Dávam teraz možnosť prihlásiť sa do rozpravy ústne. Končím možnosť sa prihlásiť, piati páni poslanci. Vyhlasujem, prerušujem rokovanie, vyhlasujem obedňajšiu prestávku. O 14.00 hod. budeme pokračovať pravidelným bodom hodina otázok, potom interpelácie a potom budeme pokračovať v prvom čítaní o tomto vládnom návrhu zákona, ktorý rokujeme v skrátenom konaní. (Prerušenie rokovania o 12.01 hodine.) (Pokračovanie rokovania o 14.00 hodine.)
Kéry, Marián, poslanec NR SR (2022-05-03):
Pán poslanec, som rád, že si zdôraznil veľmi podstatnú vec, a to je vydanie poslanca Národnej rady Slovenskej republiky na väzobné stíhanie. Žiaľ, verejnosť ani viacerí koaliční poslanci si neuvedomujú, že my poslanci už nedisponujeme imunitou ani trestnoprávnou, ani priestupkovou. To znamená, že môže sa stať, že orgány činné v trestnom konaní nás môžu vyšetrovať a môžu si robiť svoju prácu, dokonca to môže zájsť tak ďaleko, že môžeme skončiť pred súdom. Ale vôbec tu neobstojí nejaká paralela alebo porovnávanie so stavom, kedy viacerí poslanci vládnej koalície spomínajú ako príklad Ivana Lexu. Ivan Lexa v čase, keď bol poslancom Národnej rady, mal imunitu. Ty si použil citát o tom, že vládna koalícia túži získať skalp. Ja to rozšírim, áno, túžia získať skalp najtvrdšieho kritika súčasnej vládnej koalície a chcú, aby fotky, na ktorých bude Robert Fico s putami, obleteli Slovensko. A obávam sa, že oni sa už rozhodli. A Igor Matovič nie náhodou si vybral za svojich najbližších spolupracovníkov dve mená, a to Romana Mikulca, súčasného ministra vnútra, a Daniela Lipšica, ktorého dosadil za špeciálneho prokurátora. Mňa mrzí rovnako ako teba, že títo ľudia venujú toľko veľa energie na kriminalizáciu opozície miesto toho, aby túto energiu venovali na zmiernenie dopadov zlých životných podmienok občanov Slovenskej republiky.
Jurík, Beáta, poslankyňa NR SR (2024-02-15):
Ďakujem, pán predsedajúci, ďakujem aj vám, pán minister, za prečítanie tejto odpovede. Neviem, či ste aj tie odpovede schvaľovali konsenzuálne, lebo sa náramne podobali aj z ministerstva zdravotníctva, aj z ministerstva školstva. Ale teda ja by som vás v prvom rade chcela poprosiť o to, aby ste neprehadzovali svoju vlastnú zodpovednosť za toto obrovské zlyhanie či už teda na opozíciu a na to, že my sme si to nevšimli včas. To vy ste túto novelu ušili horúcou ihlou a ak to je niekoho zodpovednosť, tak to je v prvom rade zodpovednosť vášho kolegu, tu prísediaceho pána ministra spravodlivosti, a teda nie opozície. A takisto to nezhadzujte ani na pani prezidentku. Jediný, kto teraz môže konať, ste práve vy. A aj preto sme vám s kolegyňou Števulovou a s kolegyňou Plavákovou včera pred rokovaním vlády na úrad vlády doručili kompletný materiál. A keď hovorím kompletný, tak skutočne od dôvodovej správy cez paragrafové znenie až po odôvodnenie skráteného legislatívneho konania. Tento materiál vám umožňuje zmeniť túto chybu, omyl, neomyl, ja neviem, či to bolo naschvál, nebolo naschvál, ani vy sami k tomu nemáte jednotnú odpoveď. Takže máte to momentálne v rukách vy. Tak ja by som sa chcela opýtať, a to teda nemusí byť odpoveď za pána Druckera, ale môže to byť vaša vlastná odpoveď, či ste o tomto materiáli na vláde rokovali alebo sa rozprávali a aký je váš osobný názor k tomu. Ja predpokladám, že vy asi nie ste právnik, ale opravte ma teda, ak sa mýlim, ale aj pán generálny prokurátor vám tu pred chvíľou povedal, že skrátenie premlčacích dôb nemá žiadny motivačný ani iný vplyv na obete týchto hrozných činov. Tak chcela by som vedieť teda váš názor na to, že či toto treba opraviť a či to opravíte tak, ako sme vám to navrhli, pretože, opakujem, vy ste urobili chybu, vy jediní ju môžte napraviť. A prehadzovať zodpovednosť na kohokoľvek iného je mimoriadne lacné a slabošské. Ďakujem. (Potlesk.)
Glváč, Martin, podpredseda NR SR (2019-09-11):
Ďakujem. Pán spravodajca nechce záverečné slovo. Len by som požiadal o termín hlasovania. Dnes o jedenástej. Prerušujem rokovanie o tomto bode programu a teraz nasleduje druhé čítanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Vládny návrh zákona má tlač 1522, spoločná správa výborov má tlač 1522a. Nech sa páči, pán minister, uveďte zákon.
P. Hrušovský, predseda NR SR: (2003-01-14):
Nech sa páči, pán poslanec. J. Miklušičák, poslanec: Ďakujem, pán predseda, pán minister. Vážená kolegyňa. Nepovažujem za aroganciu a nehoráznosť a sarkazmus zo strany vlády, že nás požiadala o vyslovenie súhlasu s predĺžením pobytu našej jednotky v Afganistane, ale považujem za aroganciu a sarkazmus z vašej strany porovnávať takéto vyslanie našej jednotky s prápormi PTP zriadenými tými, ku ktorým sa smelo hlásite. Ďakujem pekne. (Potlesk.)
Šeliga, Juraj, podpredseda NR SR (2020-10-20):
Pán poslanec Mazurek.
J. Kužma, poslanec: (2001-10-19):
J. Migaš, predseda NR SR: Hlasujeme. Pán poslanec Mikloško, hlasujeme. (Hlasovanie.) Prítomných je 102 poslancov, za 100, proti nikto, nikto sa nezdržal, nehlasovali 2. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Panie poslankyne, páni poslanci, dnes budeme rokovať bez prestávky do 14.00 hodiny. Teraz pristúpime k prvému čítaniu o vládnom návrhu zákona o osvedčovaní listín a podpisov na listinách okresnými úradmi a obcami . Vládny návrh zákona ste dostali ako tlač 1158. Návrh na pridelenie vládneho návrhu zákona na prerokovanie výborom Národnej rady máte v mojom rozhodnutí č. 1293. Z poverenia vlády prednesie návrh zákona minister vnútra pán Ivan Šimko. Nech sa páči, pán minister. Ďalej schôdzu bude viesť podpredseda Presperín, nech sa páči.
Kerekréti, Ján, poslanec NR SR (2020-09-24):
Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Taraba, Tomáš, poslanec NR SR (2021-11-05):
Vážený pán kazateľ, chcem sa spýtať, v tej vašej teológii, že kde, kde vidíte morálku z toho, že 5,4 milióna dávate sysľovi pasienkovému, že či aj to je v súlade s tou vašou teológiou a nedali ste to hladným deťom; 5,3 milióna dávate endemickým rastlinám, 3,3 milióna Budaj, ktorý tu zdrhol, aby toto nemusel počúvať, lebo nemá žiadne argumenty, dávate, čo to sú tu? Korytnačky v dvoch obciach 651-tisíc. Jednoducho máte zaujímavú teológiu, kde ste si povýšili zvieratká nad ľudí. A ja vám to neberiem, však každý, kto ide aj do Superstar, tak má, môže mať pocit, že je spevák, však každý, kto vie niečo, vydať niečo zo seba, je spevák, vy ste taký kazateľ, ale my nemáme povinnosť toto počúvať. Vy ste na pôde parlamentu, ktorý je politickým orgánom. Doteraz ste sa tu oháňali, že máte nejaké argumenty. Toto, čo ste tu predviedli, to je úplne tá typická sektárčina, ktorú vám tu ľudia už dva roky vyčítajú. Máte na ňu právo, ale my nemáme povinnosť to tu vôbec počúvať. A v skutočnosti je to o tom, celý tento boj, že 1,5 miliardy si chcete povyťahovať cez neziskovky. Tak ako vám to tu včera povedal váš koaličný kolega, ten zrejme má najviac informácií, lebo je z vášho stáda a tuná pán Šíbl miesto toho, aby to poprel, tak povedal, že je hrdý na to, že je v tom činný. Takže toto nie je o tom, že tu niekto nechce chrániť prírodu, ale to je práve o tom, že vy chcete zobrať vstup do prírody normálnemu vidieku a chcete to robiť si tuto z kaviarničiek cez nejaké neziskovky a hrať sa, že zachraňujete. To, čo potrebujeme, je celý svet. (Potlesk.)
Bugár, Béla, podpredseda NR SR (2018-02-08):
Ďakujem. Teraz dávam slovo spravodajcovi, ktorého určil navrhnutý gestorský výbor pánovi poslancovi Mihálovi, nech sa páči.
Kollár, Boris, predseda NR SR (2021-04-01):
Je pravdou, že naozaj nás tu je jeden alebo traja, to je jedno. V každom prípade toto je zodpovednosť vládnej koalície, a teda nás poslancov vládnej koalície. Ja sa chcem ospravedlniť tomuto plénu... (Reakcia z pléna.) Prosím, nevyrušujte, pán kolega, buďte taký dobrý, sadnite si na miesto. Ďakujem. (Reakcie z pléna.) Nie, tak ja tiež neruším, keď máte vystúpenie. Chcem sa ospravedlniť tomuto plénu a hlavne opozícii za to, že sme neboli schopní tunak byť v plnom počte, aspoň v počte 76. Aspoň je dobre vidieť, že by sme to vo štvorkoalícii asi v žiadnom prípade nedali, keď to nevieme dať... (Ruch v sále.) Prosím pekne, nevyrušujte, pán kolega, buďte taký dobrý. Keby sme tunak boli traja alebo len dvaja, tak by sme toto plénum nikdy neotvorili. Ja sa ospravedlňujem za seba aj za mojich poslancov, lebo tiež tam nie sú všetci, to berem na seba, ale rovnako sa obraciam na klub ZA ĽUDÍ, rovnako sa obraciam na klub OĽANO a SaS, aby v budúcnosti sa niečo takéto neopakovalo. Ďakujem, pán kolega, že ste aspoň tie tri hlasy nám dali, aby sme mohli... alebo štyri, koľko. Myslím, že aj vy ste dali (rečník ukázal prstom smerom do pléna), takže to sú viaceré, že sme mohli toto plénum otvoriť, že môžeme prerokovať tieto zmeny a že môžeme otvoriť rozpravu o núdzovom stave. Ja vám za toto veľmi pekne ďakujem. A do vlastným radov, vážení, na toto by sme si mali sadnúť, zvolať koaličnú radu a toto sa nesmie opakovať v tomto parlamente. Ďakujem pekne. (Potlesk.)
Pellegrini, Peter, predseda NR SR (2024-02-13):
Pani poslankyňa Kolíková.
Mazurek, Milan, poslanec NR SR (2023-01-26):
Takže úplne na rovinu. Tento, podľa môjho názoru, regulérny psychopat a skorumpovaná mafiánska, plagiátorská, podvodnícka nula menom Igor Matovič nám tu bude všetkým vysvetľovať, ako sa vlastne veci v tomto štáte majú. On by potreboval, aby celý národ prešiel amnéziou, aby si nepamätal, čo tu tento človek napáchal. Každý z nás si pamätáme na to celoplošné testovanie, kedy miliónom ľudí tento človek odobral ľudské práva. Povedal im, že nebudeš chodiť do práce a nebudeš môcť živiť vlastné deti, keď sa neotestuješ nezmyselným testom, ktoré dal kúpiť kamarátovej firme, o ktorej klamal, keď tu teraz hovorí, ako nekradol. O ktorej klamal, že nepozná majiteľa tej firmy. Štyridsať miliónov eur dal kamarátovi ako biznis a spôsobil najväčšieho skokana v ekonomickom raste zo všetkých firiem na Slovensku. Tento tu bude vystupovať ako čestný a spravodlivý človek? Všetci si pamätáme jeho očkovaciu lotériu. Všetci si pamätáme na ten nátlak na očkovanie. Všetci si pamätáme, ako ponižujúco poslal vojsko, tento psychopat poslal vojakov proti vlastným ľuďom, aby nemohli vychádzať z domu vtedy, keď im to on, ktorý je povab, ktorý si o sebe myslí, že má nejaký boží talent na to, aby tu mohol riadiť štát, zakázal. Je nemysliteľné, aby tento plagiátor, ktorý ukradol všetko, čo videl vrátane svojho titulu, ktorého sa dodnes odmietol vzdať, rozdával ľuďom rozumy. On je tá najväčšia nula, ktorá tu kryje mafiána a skorumpovaného zločinca Mikulca. Vy nekradnete?! Veď len Mikulcové kšefty sú na celé vydanie jednej knihy. To zneužívanie právomoci, to neuveriteľné zavádzanie. A pýtam sa, prečo má tento bojovník za ľudí stále ochranku. Prečo poslanec Igor Matovič má stále ochranku? Aký má na to dôvod? Lebo sa bojí ľudí! Pretože vie dobre, čo tým ľuďom napáchal, pretože nemôže vyjsť po ulici bez ochranky, pretože jeho vláda je to najhoršie, čo Slovensko zažila. Ako tu on bude hovoriť, že nekradnete, preto rozdávate ľuďom? Veď vy ste Slovenku zvýšili dlh o 50 % za celú jeho existenciu! To by nedokázal nikto. Opakujem. Vy ste horší ako stredoveký mor.
Figeľ, Ján, podpredseda NR SR (2014-02-07):
Ďakujem pekne. Otváram všeobecnú rozpravu, do ktorej som nedostal písomne žiadnu prihlášku. Pýtam sa teraz na ústnu formu. Tri mená sú na tabuli, takže uzatváram možnosť ďalej. Prvý v poradí je Peter Osuský. Nech sa páči, máte slovo, pán kolega.